กรมชลฯเตือนชาวนาอย่าปลูกข้าวหน้าแล้งอีก
ขอเกษตรกรที่ปลูกข้าวหน้าแล้งงดปลูกรอบที่ 2 หลังใช้น้ำมาเกินแล้ว 17% เมื่อเทียบกับพื้นที่เพาะปลูก
1 มี.ค. 2553

ขอเกษตรกรที่ปลูกข้าวหน้าแล้งงดปลูกรอบที่ 2 หลังใช้น้ำมาเกินแล้ว 17% เมื่อเทียบกับพื้นที่เพาะปลูก
นายชลิต ดำรงศักดิ์ อธิบดีกรมชลประทาน กล่าวว่า ได้มีการเตรียมแผนรับมือภัยแล้งตั้งแต่ช่วงต้นหน้าแล้ง โดยภาพรวมทั่วประเทศในขณะนี้ได้มีการใช้น้ำไปแล้ว 66% สำหรับอุปโภคบริโภค และการปลูกพืชหน้าแล้ง ซึ่งตามแผนการปลูกพืชหน้าแล้งอยู่ที่ 12.2 ล้านไร่ แต่ขณะนี้ปลูกไป 14.4 ล้านไร่ โดยเกินมาแล้วกว่า 17%  จึงขอให้เกษตรกรที่ปลูกข้าวหน้าแล้งในรอบแรกงดปลูกข้าวในรอบที่ 2 เนื่องจากน้ำที่กรมชลประทานเตรียมไว้ไม่เพียงพอ และน้ำที่เหลือต้องเตรียมไว้สำหรับต้นฤดูฝนปีหน้า การแก้ปัญหาขณะนี้ ได้จัดส่งเครื่องสูบน้ำ กระจายไปทั่วทุกภาค โดยภาคเหนือมากที่สุด 15 จังหวัด 222 เครื่อง